Hryhori Holoskevytš

Hryhori Holoskevytš, , (4. marraskuuta 1884 Soprunkivtsi, Nova Ušytsjan piiri, Podilian kuvernementti – syksyllä 1934 Tobolsk, Siperia) oli ukrainalainen lingvisti ja leksikografi.

Holoskevytš valmistui 1905 Kamjanets-Podilskyin pappisseminaarista ja opiskeli lingvistiikkaa Aleksei Šah’matovin oppilaana Pietarin yliopistossa 1906–1911. Hän toimi Pietarin ukrainalaisten opiskelijoiden Hromadassa. Hän muutti 1917 Kiovaan ja perusti Pavlo Zaitsevin ja Petro Stebnytskyin kanssa Drukar-kustantamon (1917–1920). Hän oli Slovo-kustantamon (1922–1926) keskeisiä hahmoja. Hän liittyi 1918 Ukrainan tiedeakatemiaan (myöhemmin VUAN) ja osallistui sen julkaiseman venäläis-ukrainalaisen sanakirjan toimittamiseen (1924–1928). Hän kirjoitti tutkimuksia Podilian murteista (1910) ja Eusebiuksen evankeliumin kielestä (1914) ja kokosi ensimmäisen ukrainan kielen ortografisen sanakirjan (useita painoksia vuodesta 1914 ja uusintapainos New Yorkissa 1952). Hänet pidätettiin elokuussa 1929, ja vuonna 1930 pidetyssä näytösoikeudenkäynnissä hänet tuomittiin viideksi vuodeksi vankilaan. Kärsittyään tuomiosta kolme vuotta Jaroslavlin vankilassa hänet karkotettiin Tobolskiin, missä hän teki itsemurhan.

Lähteet

Aiheesta muualla

Ukrainalaiset tieteilijät
Stalinin vainoissa kuolleet
Itsemurhan tehneet
Vuonna 1884 syntyneet
Vuonna 1934 kuolleet